ഇന്ന് അന്താരാഷ്ട്ര സാക്ഷരതാ ദിനം : നിരക്ഷരതയില് നിന്ന് കരകയറാതെ അഫ്ഗാനും ഗിനിയയും. വീഡിയോ ന്യൂഡല്ഹി: ഇന്ന് അന്താരാഷ്ട്ര സാക്ഷരതാ ദിനം. കൊറോണ സൃഷ്ടിച്ച പ്രതിസന്ധി വിദ്യാഭ്യാസരംഗത്തെ അസമത്വം വലിയ തോതില് വര്ധിപ്പിച്ചതായി ഐക്യരാഷ്ട്ര സംഘടനയുടെ റിപ്പോര്ട്ടുകള്. നിരവധി രാജ്യങ്ങളില് സാക്ഷരതാ പ്രവര്ത്തനങ്ങള് നിര്ത്തിവെച്ചു. സ്കൂളുകള് അടച്ചതിനെ തുടര്ന്ന് ഏകദേശം 91 ശതമാനം കുട്ടികളുടെയും വിദ്യാഭ്യാസം മാസങ്ങളോളം തടസ്സപ്പെട്ടു. കൊറോണ വ്യാപനം കൂടുന്നതായി കണ്ടതോടെ പല രാജ്യങ്ങളും ഡിജിറ്റല് വിദ്യാഭ്യാസത്തിലേക്ക് മാറി . എന്നാല് പ്രശ്നം അവിടെയും തീര്ന്നില്ല, കോടിക്കണക്കിന് വിദ്യാര്ത്ഥികള് ഇന്നും സ്കൂള് പഠനത്തിനു പുറത്താണ്. 2016ലെ കണക്കുകള് പ്രകാരം ആഫ്രിക്കന് രാജ്യമായ ഗിനിയയും, ഏഷ്യന് ഭൂഖണ്ഡത്തില് നിന്നുള്ള അഫ്ഗാനിസ്ഥാനുമാണ് സാക്ഷര നിരക്കില് ഏറ്റവും പുറകില്. ആകെ ജനസംഖ്യയുടെ 30 ശതമാനം പേര്ക്ക് മാത്രമാണ് ഗിനിയയില് പ്രഥമിക വിദ്യാഭ്യാസം ലഭിച്ചിട്ടുള്ളത്. ഏഷ്യന് രാജ്യങ്ങളില് ഏറ്റവും കുറവ് സാക്ഷരതാ നിരക്കുള്ള അഫ്ഗാനില് പ്രഥമിക വിദ്യാഭ്യാസം നേടിയത് 38 ശതമാനം മാത്രം.ഇന്ത്യയില് ഏറ്റവും സാക്ഷരതാനിരക്കുള്ള സംസ്ഥാനമാണ് കേരളം. രാജ്യത്തിന്റെ ശരാശരി സാക്ഷരതാനിരക്ക് 77 ശതമാനമാണ്. ഇതില് 96.2 ശതമാനം സാക്ഷരര് ഉള്ളത് കേരളത്തിലാണ്. 66.4 ശതമാനവുമായി ആന്ധ്രാ പ്രദേശാണ് ഏറ്റവും കുറഞ്ഞ സാക്ഷരര് ഉള്ള സംസ്ഥാനം. 1966 മുതലാണ് യുനെസ്കോ അന്താരാഷ്ട്ര സാക്ഷരതാ ദിനം ആചരിക്കാന് തുടങ്ങിയത്. വ്യക്തികളെയും സമൂഹത്തെയും സാക്ഷരതയുടെ പ്രാധാന്യം ഓര്മ്മിപ്പിക്കാനും സമൂഹത്തെ സാക്ഷരരാക്കാന് പ്രയത്നിക്കേണ്ടത്തിന്റെ ആവശ്യകത ചൂണ്ടിക്കാട്ടാനും ഈ ദിനം അവസരമൊരുക്കും. ഐക്യരാഷ്ട്ര സഭയുടെ സുസ്ഥിര വികസന അജണ്ട പ്രകാരം ലോകത്താകമാനമുള്ള ആളുകള്ക്ക് നിലവാരമുള്ള വിദ്യാഭ്യാസം ഉറപ്പു വരുത്തണം. ഡിജിറ്റല് അസമത്വത്തില് നിന്ന് സാക്ഷരതയുടെ മനുഷ്യ കേന്ദ്രീകൃത വീണ്ടെടുക്കല് എന്നതാണ് ഈ വര്ഷത്തെ ലോക സാക്ഷരതാ ദിനത്തിന്റെ സന്ദേശം. കൊറോണയ്ക്ക് മുന്പും 61.7 കോടി കുട്ടികള്ക്കും കൗമാരക്കാര്ക്കും അടിസ്ഥാനം വിദ്യാഭ്യാസംപോലും ലഭിച്ചിരുന്നില്ല. 40 ലക്ഷം അഭയാര്ഥി കുരുന്നുകളും പ്രാഥമിക വിദ്യാഭ്യാസത്തിനു പുറത്താണ്. കൊറോണ പ്രതിസന്ധി അവസാനിച്ചാലും 2030ല് സ്കൂളുകളില് പോകാന് കഴിയാത്ത കുട്ടികളുടെ എണ്ണം ഇനിയും കൂടുമെന്നാണ് യുഎന് വിലയിരുത്തല്. അക്ഷരജ്ഞാനമില്ലാത്തവരില് 60 ശതമാനത്തിലേറെ സ്ത്രീകളാണ്. ഈ ദുരവസ്ഥ മുന്നില് കണ്ടാണ് ഐക്യരാഷ്ട്രസഭ ലിംഗഭേദവുമായി ബന്ധപ്പെട്ട സാക്ഷരതാ പ്രശ്നങ്ങളില് ശ്രദ്ധ കേന്ദ്രീകരിക്കാന് ആരംഭിച്ചത്. ഓണ്ലൈന് വിദ്യാഭ്യാസം ലോകത്ത് ഡിജിറ്റല് അസമത്വം സൃഷ്ടിച്ചു. അന്താരാഷ്ട്ര ടെലികമ്യൂണിക്കേഷന് യൂണിയന് വെളിപ്പെടുത്തിയ കണക്കുകള് പ്രകാരം ലോകജനസംഖ്യയുടെ പകുതിയോളം പേര്ക്കും ഇന്റര്നെറ്റ് സൗകര്യമില്ല. അവികസിത രാജ്യങ്ങളിലാണ് ഈ സ്ഥിതി ഏറ്റവും മോശമായിട്ടുള്ളത്. ആത്മവിശ്വാസത്തോടെയും അന്തസ്സോടെയും ജീവിക്കുന്നതിനായി എഴുത്തും വായനയും ഗണിതവും ഉള്പ്പെടെയുള്ള അറിവുകളും നൈപുണ്യങ്ങളും ആര്ജിക്കണം. താന് ജീവിക്കുന്ന സമൂഹത്തിന്റെ പൊതുവികസനത്തിന് ഈ കഴിവുകള് ഉപയോഗിക്കുകയും ചെയ്യുമ്ബോഴാണ് ഒരാള് ആധുനിക സമൂഹത്തില് സാക്ഷരന് എന്നു വിശേഷിപ്പിക്കപ്പെടുന്നത്. സമൂഹത്തിന്റെ ക്ഷേമത്തിനും നന്മയ്ക്കും വേണ്ടി വിദ്യാഭ്യാസമുള്ള ഒരു ജനതയെ വാര്ത്തെടുക്കാന് നമുക്ക് ഓരോരുത്തര്ക്കും പരിശ്രമിക്കാം.